ZurichNLP/romansh-municipal-text-corpus huggingface dataset:
Rumantsch: Facit: Ella procedura ordinaria per lubientschas da baghegiar sa la direcziun communala tier il model dalla vischnaunca Scuol mo approbar damondas da baghegiar senza midadas. Adina sche la direcziun vul refusar ina damonda da baghegiar (ed adina sch'igl ei vegniu fatg protestas encunter ina damonda da baghegiar), ei automaticamein la suprastonza communala responsabla. La suprastonza ei politicamein legitimada «pli ault». Auter ch'oz vegnessan tut ils cass dispiteivels adina dicidi dalla suprastonza communala.
Deutsch: Fazit: Im ordentlichen Baubewilligungsverfahren kann beim Modell der Gemeinde Scuol die Ge-schäftsleitung Baugesuche ausschliesslich gutheissen. Immer wenn die Geschäftsleitung ein Bau-gesuch ablehnen will (und immer wenn gegen ein Baugesuch Einsprachen erhoben wurden), ist automatisch der politisch «höher» legitimierte Gemeindevorstand zuständig. Anders als heute würden damit alle strittigen Fälle immer durch den Gemeindevorstand entschieden.
Rumantsch: Sebasond sin las explicaziuns precedentas davart ils differents models giavischa la suprastonza communala ina discussiun, ella quala la direcziun per ina revisiun parziala dalla lescha da baghegiar dalla vischnaunca Ilanz/Glion duei vegnir exprimida. Eventualmein sa la cumissiun predeliberonta dalla revisiun totala dalla constituziun communala, ch'ei vegnida installada dil parlament, vegnir integrada per elavurar l'incumbensa.
Deutsch: Gestützt auf die vorangegangenen Ausführungen zu den verschiedenen Modellen wünscht der Gemeindevorstand eine Diskussion, welche die Richtung für die Ausarbeitung der Teilrevision des Baugesetzes der Gemeinde Ilanz/Glion vorgibt. Allenfalls kann die vorberatende Kommission für die Totalrevision der Gemeindeverfassung, welche vom Parlament eingesetzt wurde, in die weitere Bearbeitung des Auftrags einbezogen werden.
Rumantsch: Sin fundament dallas explicaziuns precedentas e sebasond sin art. 31 ed art. 32 digl uorden parlamentar fa la suprastonza communala la proposta da surdar l'incumbensa Frei pertuccont revisiun parziala dalla lescha da baghegiar per l'introducziun d'ina cumissiun da baghegiar.
Deutsch: Aufgrund der gemachten Ausführungen und gestützt auf Art. 31 und 32 der Parlamentsordnung beantragt der Gemeindevorstand, den Auftrag Frei betreffend Teilrevision des Baugesetzes zur Einführung einer Baukommission zu überweisen.
Rumantsch: La suprastonza communala vegn incumbensada d'examinar, sch'ins sa spargnar cuosts cun reducir il menaschi forestal allas plazzas da selviculturs indispensablas ed aschia privatisar quel. Sche quei duess esser il cass, duei la reducziun succeder enteifer ils proxims tschun onns. Il menaschi forestal duei surprender el futur unicamein incumbensas en favur dalla tgira digl uaul da protecziun. Per luvrers che piardan cheutras la plazza eis ei d'anflar ina sligiaziun corrispundenta. Las lavurs dueien vegnir surdadas per gronda part ad interpresas dalla Regiun Surselva.
Deutsch: Der Gemeindevorstand wird beauftragt, zu überprüfen, ob mittels einer Reduktion des Forstbetriebs auf die unentbehrlichen Försterstellen und der damit einhergehenden Privatisierung Kosten eingespart werden können. Falls dem so ist, soll die Reduktion innert der nächsten fünf Jahre erfolgen. Der Forstbetrieb soll künftig ausschliesslich Aufgaben im Bereich Schutzwaldpflege wahrnehmen. Für Arbeitnehmende, deren Stellen gestrichen werden, ist eine entsprechende Lösung zu finden. Die Arbeiten seien weitestgehend an Unternehmen aus der Region Surselva zu vergeben.
Rumantsch: Cun privatisar pass per pass il menaschi forestal eis ei pusseivel da spargnar surtut cuosts da pagas, mo era cuosts per la cumpra da maschinas ed il manteniment da quellas. Igl ei da supponer ch'ils cuosts totals sereduceschien aschia. In'examinaziun da quella hipotesa fuss perquei giavischabla. D'ina privatisaziun profitassen ultra da quei interpresas regiunalas – ch'ein pia era pagataglias.
Deutsch: Mit einer schrittweisen Privatisierung des Forstbetriebs lassen sich insbesondere Lohnkosten einsparen, sowie die Anschaffung von Maschinen und der damit verbundene Unterhalt derselben. Es ist zu vermuten, dass sich daher die Kosten insgesamt verringern würden. Eine Überprüfung dieser Hypothese erscheint folglich wünschenswert. Ausserdem würden durch eine Privatisierung Unternehmen in der Region profitieren – die mithin auch Steuerzahler sind.
Rumantsch: A sia sesida dils 11 d'avrel 2018 ha il parlament surdau alla suprastonza communala l'incumbensa pertuccont la reducziun dallas incumbensas dil menaschi forestal. Quella ha suttamess al parlament ella sesida dils 20 da zercladur 2018 in emprem rapport che presenta ed analisescha tschun variantas per reorganisar il menaschi forestal. Per l'analisa ha la suprastonza communala consultau in expert extern el rom dil project «structuras da menaschi e process optimals» digl Uffeci d'uaul e prighels dalla natira. Heinrich Mannhart, che cusseglia menaschis forestals per incumbensa digl Uffeci d'uaul e prighels dalla natira, ha analisau ed examinau las tschun variantas. Sebasond sin ils resultats dall'analisa ei la suprastonza communala lezza gada vegnida alla conclusiun ch'ei seigi endretg e raschuneivel da menar in agen menaschi forestal communal. Ella ei stada dall'opiniun ch'ei munti ina memia gronda perdita da qualitad e seigi buca raschuneivel da renunziar dil tuttafatg ad ina gruppa forestala (bostgers ed emprendists) ed aschia a persunal cun experientscha da luvrar egl uaul e cun savida locala ch'ei disponibels era el cass urgent. Il parlament communal dad Ilanz/Glion ha decidiu cun 21 a 3 vuschs da buca liquidar l'incumbensa Gabriel.
Deutsch: An der Parlamentssitzung vom 11. April 2018 hat das Parlament den Auftrag betreffend Verminderung der Aufgaben des Forstbetriebs an den Gemeindevorstand überwiesen. Dieser unterbreitete dem Parlament an der Sitzung vom 20. Juni 2018 einen ersten Bericht, in welchem fünf Varianten der Reorganisation des Forstbetriebs aufgezeigt und analysiert wurden. Für die Analyse zog der Gemeindevorstand im Rahmen des AWN-Projekts «Optimale Betriebsstrukturen und Prozesse» eine externe Fachhilfe bei. Heinrich Mannhart, der im Auftrag des Amts für Wald und Naturgefahren Forstbetriebe berät, nahm die Analyse vor und untersuchte die fünf Varianten. Gestützt auf die Ergebnisse der Analyse kam der Gemeindevorstand damals zum Schluss, dass die Führung eines gemeindeeigenen Forstbetriebs richtig und sinnvoll sei. Einen vollständigen Verzicht auf eine Forstgruppe (Forstwarte und Lernende) und somit auf wald- und ortskundiges Personal, welches auch im Ereignisfall verfügbar ist, erachtete er als eine zu grosse Qualitätseinbusse und nicht als sinnvoll. Das Gemeindeparlament Ilanz/Glion beschloss mit 21 zu 3 Stimmen den Auftrag Gabriel nicht abzuschreiben.
Rumantsch: Sco reacziun sin l'incumbensa Gabriel ha la suprastonza communala dau l'incumbensa da reorganisar il menaschi forestal. Ultra da quei ei l'entira vischnaunca vegnida restructurada denter 2018 e 2020. Omisdus process han giu potenzialmein ina gronda influenza sin l'activitad dil menaschi forestal. Era la Cuminonza dallas maschinas forestalas Foppa, che vegn menada actualmein dalla vischnaunca dad Ilanz/Glion, ei vegnida reorganisada e restructurada.
Deutsch: Als Reaktion auf den Auftrag Gabriel wurde die Reorganisation des Forstbetriebs angestossen. Daneben fand zwischen 2018 und 2020 eine grössere Reorganisationsplanung über die gesamte Gemeinde statt, welche mittlerweile umgesetzt ist. Beide Vorgehen hatten potenziell grossen Einfluss auf die Geschäftstätigkeit des Forstbetriebs. Auch in der Forstmaschinengemeinschaft (FMG) Foppa fanden Reorganisationen und Umstrukturierungen statt. Die Leitung der FMG liegt momentan bei der Gemeinde Ilanz/Glion.
Rumantsch: Lavurs sin igl emprem scalem da producziun (SP1 – tgirar igl uaul giuven ed auter) fa per 100 % l'atgna gruppa da reschia. Quella activitad vegn augmentada.
Deutsch: Arbeiten in der 1. Produktionsstufe (PS1 – Jungwaldpflege und weiteres) werden zu 100 % von der eigenen Regiegruppe ausgeführt. Diese Tätigkeit wird verstärkt angegangen.
Rumantsch: Las lavurs sin il secund scalem da producziun (SP2 - raccoltar lenna ed auter) vegnan exequidas per 85 – 90 % d'interpresas externas e mo per 10 – 15 % dall'atgna gruppa da reschia.
Deutsch: Die Arbeiten der 2. Produktionsstufe (PS2 - Holzernte und weiteres) werden zu 85 – 90 % durch Fremdleistungen und nur zu 10 – 15 % durch die eigene Regiegruppe erbracht.
Rumantsch: L'atgna gruppa da reschia fa sin il SP2 cun prioritad lavurs da trer per tiara. Tagls da lenna cun suga vegnan per gronda part surdai ad interpresas externas ni, sche quei ei d'avantatg, exequi en collaboraziun cun tiarzas firmas.
Deutsch: Die eigene Regiegruppe wird in der PS2 prioritär im Bodenzugbereich eingesetzt. Seilschläge werden entweder ganz fremdvergeben oder, wo vorteilhaft, in Zusammenarbeit zwischen Regiegruppe und Drittfirmen durchgeführt.
Rumantsch: L'atgna gruppa da reschia surpren ulteriuras activitads forestalas e diversas lavurs per il sectur communal sco rumir la neiv, segar, mantener las sendas da viandar, las vias d'uaul e da transport, tgirar e tagliar lenna en curtgins.
Deutsch: Die eigene Regiegruppe übernimmt noch übrige Forsttätigkeiten und diverse Arbeiten für den kommunalen Bereich, insbesondere Schneeräumung, Mäharbeiten, Unterhalt Wanderwege, Wald- und Güterstrassen, Gartenpflege und Gartenholzerei.
Rumantsch: Ultra dallas funcziuns d'administraziun publica (incumbensas centralas) en lur reviers sespecialiseschan ils selviculturs sin incumbensas specialas ch'els adempleschan per igl entir menaschi.
Deutsch: Nebst den Hoheitsaufgaben (Kernaufgaben) in ihren jeweiligen Revieren spezialisieren sich die Förster auf einige Spezialaufgaben, welche sie für den gesamten Betrieb wahrnehmen.
Rumantsch: Il menaschi forestal dad Ilanz/Glion fa gudogn. Ils davos onns han ins saviu registrar ina tendenza positiva che ha purtau ils onns 2020 e 2021 in gudogn ella contabilitad da menaschi e dallas finanzas. Questa tendenza ei ad Ilanz/Glion pli ferma ch'en auters menaschis forestals grischuns. Quei success ha da far surtut cun la cultivaziun digl uaul ch'ei daventada pli e pli rentabla. Cun ina quantitad dil tagl annuala pli u meins constanta han ins saviu reducir denter 2019 e 2021 ils cuosts da persunal per surfatscha d'uaul productiva e per meter cubic tagliau. Dalla vart dil recav ein carschidas d'ina vart la rendita dalla vendita da lenna e dall'autra vart las contribuziuns. Il prezi da lenna ch'ei s'augmentaus surtut igl onn 2021 ha segiramein influenzau il recav dalla vendita da lenna.
Deutsch: Der Forstbetrieb Ilanz/Glion macht Gewinn. In den letzten Jahren ist ein Aufwärtstrend zu verzeichnen, welcher in den Jahren 2020 und 2021 zu einem Gewinn in der Betriebs- und Finanzbuchhaltung geführt hat. Der Aufwärtstrend ist dabei stärker ausgeprägt als bei anderen Bündner Forstbetrieben. Für den Erfolgszuwachs ist hauptsächlich die wachsende Wirtschaftlichkeit in der Waldbewirtschaftung verantwortlich. Bei ungefähr konstanter Nutzung der Hiebsatzmenge, konnten zwischen 2019 und 2021 die Personalkosten pro produktiver Waldfläche und pro Erntefestmeter in der Waldbewirtschaftung gesenkt werden. Auf der Erlösseite erhöhten sich einerseits der Holzerlös und andererseits die Beiträge. Auf den Anstieg der Holzerlöse hat sicherlich der insbesondere im Jahr 2021 gestiegene Holzpreis einen Einfluss.
Rumantsch: Tenor il menader dil menaschi vegnan ils cuosts per la cultivaziun digl uaul examinai cuntinuadamein. Mesiras per contonscher in quen equilibrau ein d'ina vart la cumbinaziun adattada da tagls da lenna favoreivels e pretensius e dall'autra vart las stentas da retrer mo las contribuziuns necessarias. Sche la situaziun sin fiera ei schliata, vegn il focus mess plitost sin tagls da lenna favoreivels, sch'ella ei buna, vegnan exequi tagls da lenna pli cumplexs.
Deutsch: Die Kostenrechnung in der Waldbewirtschaftung wird gemäss Aussage des Betriebsleiters laufend überprüft. Massnahmen zur Erreichung einer ausgeglichenen Kostenrechnung sind einerseits die geeignete Kombination von kostengünstigen und aufwändigen Holzschlägen und andererseits die Auslösung nur der jeweils notwendigen Beiträge. Bei schlechter Marktlage liegt der Fokus eher auf den kostengünstig auszuführenden Holzschlägen und bei guter Marktlage auf den aufwändigen Holzschlägen.
Rumantsch: L'incumbensa Gabriel dil schaner 2018 ha giu la finamira da sbassar ils cuosts per la cultivaziun digl uaul. La planisaziun dalla realisaziun prevesa da reducir ils cuosts cun surdar lavurs ad interpresas externas e duvrar las capacitads libras per generar dapli entradas. Per il temps denter la fusiun dalla vischnaunca e la reorganisaziun (2014 – 2019) stattan a disposiziun neginas datas fidadas davart il menaschi forestal che permettessen da mesirar quellas midadas. Sin fundament dalla situaziun economica actualmein positiva dil menaschi forestal san ins denton partir dil fatg ch'ins ha saviu eliminar ils problems che han menau all'incumbensa Gabriel.
Deutsch: Das übergeordnete Ziel des Auftrags von G. Gabriel vom Januar 2018 war die Senkung der Kosten in der Waldbewirtschaftung. Dazu sieht die Umsetzungsplanung vor, die entsprechenden Kosten durch Fremdvergaben zu senken und die dadurch gewonnenen Kapazitäten gewinnbringend einzusetzen. Für die Zeit zwischen der Gemeindefusion und der Reorganisation (2014 – 2019) stehen keine verlässlichen Daten über den Forstbetrieb zur Verfügung, mit welchen diese Veränderungen gemessen werden könnten. Die momentane positive wirtschaftliche Lage des Forstbetriebs deutet jedoch darauf hin, dass die Probleme, welche zum Auftrag Gabriel geführt haben, behoben sind.
Rumantsch: El temps denter la fusiun dalla vischnaunca igl onn 2014 ed oz ha ei dau diversas midadas che han pertuccau en ina moda ni l'autra il menaschi forestal. Ultra dalla reorganisaziun forestala ha ei dau ina midada alla testa dil menaschi, ina reorganisaziun dall'entira vischnaunca e restructuraziuns ella Cuminonza dallas maschinas forestalas Foppa. Tut quellas reorganisaziuns e midadas ha meglierau la situaziun dil menaschi. Sin fundament dil grond diember da reorganisaziuns parallelas eis ei denton era grev da giudicar l'efficacitad dallas mesiras forestalas realisadas el rom dalla reorganisaziun e nunpusseivel da mesirar quellas separadamein a basa dils resultats dil menaschi.
Deutsch: In der Zeit zwischen der Gemeindefusion im Jahr 2014 und heute haben sich rund um den Forstbetrieb diverse Veränderungen ereignet. Neben der forstlichen Reorganisation, fand ein Betriebsleiterwechsel, eine die ganze Gemeinde übergreifende Reorganisation sowie Veränderungen in der Forstmaschinengemeinschaft Foppa statt. Die Summe aller dieser Reorganisationen und Veränderungen hat zu einer Verbesserung der betrieblichen Lage geführt. Die Vielzahl an gleichzeitig stattfindenden Reorganisationen macht es aber auch schwierig die Wirksamkeit der forstlichen Reorganisationsmassnahmen einzuschätzen und unmöglich sie gesondert an betrieblichen Ergebnissen messen.
Rumantsch: Sebasond sin art. 31 digl uorden parlamentar dalla vischnaunca Ilanz/Glion (LIG 13.11) suttametta la suprastonza communala al parlament communal il suandont rapport e la proposta da liquidar l'incumbensa Maissen digl onn 2017.
Deutsch: Gestützt auf Art. 31 der Geschäftsordnung des Gemeindeparlaments der Gemeinde Ilanz/Glion (RIG 13.11) unterbreitet der Gemeindevorstand dem Gemeindeparlament den nachfolgenden Bericht und Antrag zur Abschreibung des Auftrags Maissen aus dem Jahr 2017.
Rumantsch: A caschun dalla sesida dils 22 da fevrer 2017 ha il parlament communal surdau l'incumbensa da Carmelia Maissen, la quala era vegnida inoltrada ils 30 da november 2016. L'incumbensa ei la suandonta:
Deutsch: An der Sitzung vom 22. Februar 2017 hat das Gemeindeparlament den von Carmelia Maissen am 30. November 2016 eingereichten Auftrag dem Gemeindevorstand überwiesen. Der Auftrag lautet wie folgt:
Rumantsch: Der Gemeindevorstand wird beauftragt, dem Parlament eine Leistungs- und Aufgabenüberprüfung vorzulegen mit Spar- und Restrukturierungsvorschlägen, welche alle Bereiche und Aufgaben der Gemeinde umfassen. Hierzu gehören auch eine Überprüfung der Arbeitsabläufe und eine Güterab-wägung der Qualitätsstandards. lm Ergebnis ist die Vorlage derart auszuarbeiten, dass bis 2021 der Aufwand im Vergleich zur Rechnung 2015 kein Wachstum aufweist und aus dem Betrieb ein Selbst-finanzierungsanteil von mindestens 10 % erwirtschaftet wird. Die Überprüfung und Priorisierung der Investitionen nach strategischen Zielen soll derart erfolgen, dass der Bruttoverschuldungsanteil unter 100 % bleibt.
Deutsch: Der Gemeindevorstand wird beauftragt, dem Parlament eine Leistungs- und Aufgabenüberprüfung vorzulegen mit Spar- und Restrukturierungsvorschlägen, welche alle Bereiche und Aufgaben der Gemeinde umfassen. Hierzu gehören auch eine Überprüfung der Arbeitsabläufe und eine Güterab-wägung der Qualitätsstandards. lm Ergebnis ist die Vorlage derart auszuarbeiten, dass bis 2021 der Aufwand im Vergleich zur Rechnung 2015 kein Wachstum aufweist und aus dem Betrieb ein Selbst-finanzierungsanteil von mindestens 10 % erwirtschaftet wird. Die Überprüfung und Priorisierung der Investitionen nach strategischen Zielen soll derart erfolgen, dass der Bruttoverschuldungsanteil unter 100 % bleibt.
Rumantsch: A caschun dalla sesida dils 6 da fevrer 2019 ei vegniu presentau al parlament communal il rapport e la proposta dalla suprastonza communala «verificaziun dallas incumbensas communalas» (datada dils 15 da schaner 2019) per ademplir l'incumbensa Maissen. Il parlament ha decidiu ils 6 da fevrer 2019 da renviar il rapport e la proposta dalla suprastonza communala per ademplir l'incumbensa Maissen. Dapi lu ei l'incumbensa pendenta.
Deutsch: Anlässlich der Sitzung vom 6. Februar 2019 wurde dem Gemeindeparlament der Bericht und Antrag des Gemeindevorstands zur Erfüllung des Auftrags Maissen «Kommunale Aufgabenüberprüfung» (datiert vom 15. Januar 2019) vorgelegt. Das Parlament hat am 6. Februar 2019 beschlossen, den Bericht und Antrag des Gemeindevorstands zur Erfüllung des Auftrags Maissen zurückzuweisen. Seither ist der Auftrag pendent.
Rumantsch: Dapi l'inoltraziun dall'incumbensa ein ils indicaturs da finanzas dalla vischnaunca Ilanz/Glion da biars onns avon maun ussa. Sco la suandonta resumaziun digl uffeci da vischnauncas Grischun muossa, ein las directivas dalla politica da finanzas dall'incumbensa Maissen vegnidas risguardadas duront ils onns 2018 entochen 2022 per gronda part. Ina limitaziun dils cuosts totals egl import total dil quen 2015 ei buca pusseivla. Ils motivs ein l'augmentaziun dils cuosts caschunai dalla carischia, la surprendida da cuosts prescretta dalla lescha, amortisaziuns pervia d'investiziuns carschidas, etc.
Deutsch: Seit der Einreichung des Auftrags liegen nun die Finanzkennzahlen der Gemeinde Ilanz/Glion für zahlreiche Jahre vor. Wie der nachstehenden Zusammenstellung des Amtes für Gemeinden Graubünden zu entnehmen ist, sind die finanzpolitischen Vorgaben des Auftrags Maissen in den Jahren 2018 bis 2022 weitgehend eingehalten worden. Eine Plafonierung des Gesamtaufwands im Gesamtbetrag der Rechnung 2015 ist nicht möglich. Gründe dafür sind inflationsbedingte Aufwandssteigerungen, gesetzlich vorgeschriebene Kostenübernahmen, Abschreibungen aufgrund von gewachsenen Investitionen, etc.
Rumantsch: Dapi ch'il rapport e la proposta per ademplir l'incumbensa Maissen «verificaziun dallas incumbensas communalas» ein vegni renviai ei bia semidau. Numerus process da lavur ein vegni examinai ed ins ha decidiu optimaziuns. Cheu sutvart vegnan entginas dallas mesiras pridas menziunadas exemplaricamein. L'enumeraziun ei buca cumpleta.
Deutsch: Seit der Rückweisung des Berichts und Antrags zur Erfüllung des Auftrags Maissen «Kommunale Aufgabenüberprüfung» hat sich Vieles verändert. Viele Arbeitsprozesse wurden überprüft und Verbesserungen beschlossen. Nachfolgend werden einige der getroffenen Massnahmen exemplarisch aufgeführt. Die Aufzählung erhebt keinen Anspruch auf Vollständigkeit.
Rumantsch: Cun l'incumbensa Duff concernent l'examinaziun dall'organisaziun dalla vischnaunca dils 30 da november 2016 ei la suprastonza communala vegnida incumbensada da presentar in rapport che muossa las experientschas ch'ein vegnidas fatgas cun l'organisaziun dalla vischnaunca, il model directiv ed igl uorden da cumpetenzas. En special duevan ils avantatgs e disavantatgs ord vesta politic-strategica vegnir mussai sco era cumparegliaziuns cun models directivs alternativs vegnir fatgs. Ina studia corrispundenta ei vegnida elaborada igl onn 2017 dalla STE (HTW) Cuera e discutada alla sesida dils 11 d'avrel 2018 el parlament communal.
Deutsch: Mit dem Auftrag Duff betreffend Überprüfung der Gemeindeorganisation vom 30. November 2016 wurde der Gemeindevorstand beauftragt, einen Bericht vorzulegen, der die bisher gemachten Erfahrungen mit der Gemeindeorganisation, dem Führungsmodell und der Kompetenzordnung aufzeigt. Insbesondere sollten die Vor- und Nachteile aus politisch-strategischer Sicht aufgezeigt und Vergleiche mit alternativen Führungsmodellen angestellt werden. Eine entsprechende Studie wurde im Jahr 2017 von der HTW Chur ausgearbeitet und an der Sitzung vom 11. April 2018 im Gemeindeparlament diskutiert.
Rumantsch: La primavera 2019 ei la suprastonza communala s'occupada en dus luvratoris cun la reorganisaziun dalla suprastonza e cun las damondas che stattan en connex cun quella (delegaziun d'incumbensas). Ils luvratoris ein vegni menai da dr. Reto G. Löpfe, consulent independent. Il november 2019 ha la suprastonza communala incumbensau dr. Reto G. Löpfe da far in'analisa d'organisaziun per l'administraziun communala. Las enconuschientschas essenzialas dall'analisa han menau alla reorganisaziun dalla partiziun infrastructura (repartiziun en menaschis communals ed ella partiziun planisaziun e construcziun) per migliurar differents process e han furniu la basa per in meglier management da process e da projects sco era per la direcziun dall'organisaziun.
Deutsch: Im Frühjahr 2019 hat sich der Gemeindevorstand in zwei Workshops mit der Reorganisation des Vorstands sowie den damit zusammenhängenden Fragen (Delegation von Aufgaben) auseinander-gesetzt. Die Workshops wurden von Dr. Reto G. Löpfe, Independent Advisor, geleitet. Im November 2019 beauftragte der Gemeindevorstand Dr. Reto G. Löpfe mit der Durchführung einer Organisations¬analyse für die Gemeindeverwaltung. Die wesentlichen Erkenntnisse der Analyse führten zur Reorganisation der Abteilung Infrastruktur (Unterteilung in Abteilung Gemeindebetriebe und Abteilung Planung und Bau), zur Verbesserung verschiedener Ablaufprozesse und lieferten Grundlagen für ein verbessertes Prozess- und Projektmanagement sowie für die Organisationssteuerung.
Rumantsch: Ils 18 da zercladur 2023 ha la cuminonza da votantas e votants all'urna approbau l'iniziativa per la revisiun totala dalla constituziun communala. La finamira dalla revisiun totala ei l'examinaziun e l'adattaziun dallas structuras communalas. En vesta alla revisiun presenta dalla constituziun eis ei aschia buca necessari da surluvrar resp. actualisar il rapport digl onn 2019 per ademplir l'incumbensa Maissen en quei punct.
Deutsch: Am 18. Juni 2023 hat die Urnengemeinde die Initiative zur Totalrevision der Gemeindeverfassung angenommen. Ziel der Totalrevision ist es, die Gemeindestrukturen zu überprüfen und anzupassen. Im Hinblick auf die laufende Verfassungsrevision erübrigt sich damit eine Überarbeitung bzw. Aktualisierung des Berichts aus dem Jahre 2019 zur Erfüllung des Auftrags Maissen in diesem Punkt.